[{"text_idx": "#000003", "text": "Amdanom ni Cefnogwch ni Newyddion Swyddi"}, {"text_idx": "#000006", "text": "Yn dilyn proses agored, gwahoddwyd aelodau\u2019r cyhoedd i wneud cais i fod yn aelodau o Fwrdd Cyfarwyddwyr Mudiad Meithrin. Mae\u2019r Mudiad bellach yn falch iawn o gyhoeddi bod dau aelod newydd wedi cael eu penodi i ymuno a\u0302\u2019n Bwrdd Cyfarwyddwyr sef Owen Derbyshire a Helen Roddick ynghyd a\u0302 Melanie Owen fel aelod newydd ar ein Is-bwyllgor Cyllid."}, {"text_idx": "#000008", "text": "Daw Helen Roddick o Gaerdydd ac mae wedi graddio yn Ffrangeg a Sbaeneg ac ddiweddarach yn y Gyfraith ac erbyn hyn mae\u2019n ymarfer fel Bargyfreithiwr yng Nghaerdydd. Yn ogystal a\u0302 bod yn gadeirydd Cylch Meithrin am flynyddoedd bu\u2019n darparu sesiynau hyfforddi i bwyllgorau ledled Cymru ar ran Mudiad Meithrin."}, {"text_idx": "#000009", "text": "\u201cAr sail fy mhrofiad hir yn fy ngwaith gyda\u2019r Cylch Meithrin mae gen i ddealltwriaeth cryf o ofynion a gwaith y Bwrdd Cyfarwyddwyr. Rwy\u2019n gwerthfawrogi pwysigrwydd pob un Cylch Meithrin a\u2019r gwahaniaeth y maent yn ei wneud i\u2019n cymunedau.\u201d"}, {"text_idx": "#000011", "text": "Mae Melanie Owen yn entrepreneur lansiodd ei gyrfa trwy greu busnes arobryn \u2018House 21\u2019. Mae Melanie wedi bod yn golofnydd i bapur newydd \u2018The National\u2019 lle cyhoeddwyd darn ar yr hiliaeth brofir gan Meghan Markle (aeth yn feiral gyda darllenwyr yn yr Unol Daleithiau). Yn ogystal a\u0302\u2019i gwaith ysgrifennu, mae Melanie yn cyflwyno rhaglen Ffermio ac yn gomediwraig."}, {"text_idx": "#000012", "text": "\u201cMae\u2019n anrhydedd cael ymuno a\u0302\u2019r is-bwyllgor Cyllid ac ychwanegu at y gwaith angenrheidiol mae Mudiad Meithrin yn ddarparu.\u201d"}, {"text_idx": "#000014", "text": "\u201cMae cyfraniad gwirfoddolwyr yn un o gryfderau mawr Mudiad Meithrin ac mae hynny\u2019n wir ar y lefel genedlaethol yn ogystal a\u0302 bod yn gwbl greiddiol i\u2019r ddarpariaeth ar lawr gwlad. Rydym yn ffodus fel sefydliad ein bod yn medru denu unigolion sy\u2019n fodlon rhoi o\u2019u hamser a\u2019u harbenigedd. Mae\u2019n bleser felly i groesawu Owen, Helen a Melanie i wasanaethu fel aelodau o\u2019r Bwrdd Cyfarwyddwyr a\u2019r is-bwyllgor Cyllid ac rwy\u2019n siw\u0302r y gwnawn ni elwa\u2019n fawr o talentau amrywiol.\u201d"}]